CELEX: 62005TN0297
Language: hu
Date: 2005-07-29 00:00:00
Title: T-297/05. sz. ügy: Az IPK International – World Tourism Marketing Consultants által az Európai Közösségek Bizottsága ellen 2005. július 29-én benyújtott kereset

15.10.2005   
            
            
               HU
            
            
               Az Európai Unió Hivatalos Lapja
            
            
               C 257/13
            
         Az IPK International – World Tourism Marketing Consultants által az Európai Közösségek Bizottsága ellen 2005. július 29-én benyújtott kereset
   (T-297/05. sz. ügy)
   (2005/C 257/26)
   Az eljárás nyelve: német
   Felek
   
   
      Felperes: Az IPK International – World Tourism Marketing Consultants GmbH (székhelye: München [Németország], képviselik: H-J. Prieß, M. Niestedt és C. Pitschas Rechtsanwälte) 2005. július 29-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az 1992. augusztus 4-i ECODATA-projekt (003977/XXIII/A3 – S92/DG/ENV8/LD/kz) keretében a felperesnek 530 000 ECU összegben nyújtott támogatás jóváhagyásának visszavonásáról szóló 2005. május 13-i bizottsági határozatot (ENTR/01/Audit/RVDZ/ssD(2005) 11382);
            
         
               —
            
            
               kötelezze az Európai Közösségek Bizottságát a költségek viselésére.
            
         Jogalapok és fontosabb érvek:
   A Bizottság 1992. augusztus 4-én a felperes számára 530 000 ECU összegben nyújtott támogatást hagyott jóvá az európai ökológiai idegenforgalom számára felállítandó adatbázis létrehozására. E határozatot az alperes a 2005. május 13-i megtámadott határozattal visszavonta.
   A felperes szerint a megtámadott határozat jogellenes. Keresetének alátámasztására a felperes kifejti, hogy a visszavonó határozat feltételei nem álltak fenn, mert a Bizottság által a határozata indokolásaként felhozott szempontok ténybelileg megalapozatlanok, és a támogatás jóváhagyásának visszavonása ráadásul időmúlás miatt sem lehetséges már. Ezenkívül a felperes arra hivatkozik, hogy a megtámadott határozat sérti a gondos ügyintézés elvét, valamint az EK-Szerződés 253. cikke szerinti indokolási kötelezettség elvét. Végül a felperes a megsemmisített határozatok megismétlése tilalmának megsértésére hivatkozik.